কান্নুম কান্নুম কোল্লাইয়াদিথাল

কান্নুম কান্নুম কোল্লাইয়াদিথাল (অনুবাদ :"চোখ যদি একে অপরকে চুরি করে") ২০২০ সালের ভারতীয় তামিল হাস্যরসাত্মক প্রণয়ধর্মী চলচ্চিত্র। এটি রচনা এবং পরিচালনা করেছেন দেশিং পেরিয়াসম্য। এটি দেশিং কতৃক পরিচালিত প্রথম পূর্ণদৈর্ঘ্য চলচ্চিত্র। চলচ্চিত্রের মূল ভূমিকায় অভিনয় করেছেন দুলকার সালমান, ঋতু বর্মা, রক্ষন, এবং নিরঞ্জনী অহতিয়ান ছাড়াও পার্শ্ব চরিত্র সমূহে গৌতম মেনন এবং উদয় মহেশ প্রমুখ অভিনয় করেছেন। উক্ত চলচ্চিত্রের মাধ্যমে রক্ষন ও নিরঞ্জনীর অভিনয়ে অভিষেক ঘটে। 
সিদ্ধার্থ ও ক্যালিস তথ্যপ্রযুক্তি পেশাজীবী ছদ্মবেশে পেশাদার প্রতারক, যারা অনলাইন কেনাকাটার মাধ্যমে জালিয়াতি করে। পুলিশের নজরে পড়ে তারা গোয়ায় পালিয়ে যায় এবং সৎ পথে জীবন শুরু করার পরিকল্পনা করে। কিন্তু পরে জানা যায়, তাদের প্রেমিকারা—মীরা ও শ্রেয়াও আসলে প্রতারক, যারা অর্থ আত্মসাতের জন্য প্রেমের ভান করেছিল। প্রতারণার শিকার হয়ে চারজন মিলে এক মাদক চোরাকারবারীর কাছ থেকে বিশাল অঙ্কের টাকা চুরির পরিকল্পনা করে। 
২০১৭ সালে চলচ্চিত্রটির নির্মাণ পরিকল্পনা শুরু হয়,যখন সালমান পেরিয়াসম্যের সঙ্গে কাজ করতে আগ্রহ প্রকাশ করেন। ২০১৭ সালের ১৮ নভেম্বর থেকে চলচ্চিত্রের মুখ্য চিত্রগ্রহণ শুরু হয়। ধাপে ধাপে ভারতের গোয়া ও দিল্লির বিভিন্নস্থানে চিত্রগ্রহণ শেষ হয় ২০১৮ সালের ২৪ জুলাই। মাসালা কফি এবং হর্ষবর্ধন রমেশ্বর চলচ্চিত্রটির সঙ্গীতায়োজন ও সঞ্চালন করেছেন। ২০২০ সালের ২৮ ফেব্রুয়ারি চলচ্চিত্রটি বিশ্বব্যাপী প্রেক্ষাগৃহে মুক্তি পায়। কোটি রুপি বাজেটের চলচ্চিত্রটি সর্বোপরি বিশ্বব্যাপী বক্স অফিসে কোটি রুপি আয় করে। এটি ২০২১ সালে ৯তম দক্ষিণ ভারতীয় আন্তর্জাতিক চলচ্চিত্র পুরস্কার অনুষ্ঠানে শ্রেষ্ঠ অভিষেক বিভাগে পুরস্কার অর্জন করে।
সিদ্ধার্থ ও ক্যালিস
দুই তরুণ তথ্যপ্রযুক্তি পেশাজীবী, যারা বাইরের দিক থেকে বিলাসবহুল জীবনযাপন করছেন বলে মনে হয়। যথাক্রমে মীরা (একজন বিউটিশিয়ান) ও শ্রেয়া (একজন রন্ধনবিশারদ) তাদের প্রেমিকা। তবে প্রকৃতপক্ষে, সিদ্ধার্থ ও কেলিস পেশাদার প্রতারক, যারা অনলাইন কেনাকাটার কেলেঙ্কারির মাধ্যমে অর্থ উপার্জন করে। তারা ভুয়া পরিচয় ব্যবহার করে আসল ল্যাপটপ কেনে, সেগুলোর ভেতরের আসল যন্ত্রাংশ খুলে নিয়ে জাল যন্ত্রাংশ লাগিয়ে দেয় এবং পণ্যের ফেরতের মাধ্যমে টাকা ফেরত নেয়। পরে আসল যন্ত্রাংশ বিক্রি করে লাভ করে।
এমন একটি প্রতারিত ল্যাপটপ অবশেষে প্রাপ্ত চক্রবর্তী নামে এক উপ-পুলিশ কমিশনারের (ডিসিপি) হাতে আসে, যেটি হঠাৎ বিস্ফোরিত হয়। চক্রবর্তী ল্যাপটপটি কোথা থেকে কেনা হয়েছে তা অনুসন্ধান করে সিদ্ধার্থ ও কেলিসকে শনাক্ত করেন। পরিস্থিতি আঁচ করতে পেরে সিদ্ধার্থ ও কেলিস বুঝতে পারেন যে পুলিশ তাদের পেছনে লেগেছে। এরপর তারা সিদ্ধান্ত নেয়, আর কম্পিউটার নিয়ে নয়—এবার থেকে তারা গাড়ি চুরি করে অর্থ উপার্জন করবে।
এদিকে এক চোর মীরার ব্যাগ ছিনিয়ে নেয়, এবং মীরা সিদ্ধার্থকে অভিযোগ করে জানায়, তার কষ্টার্জিত অর্থ সে হারিয়েছে। এতে সিদ্ধার্থ অনুতপ্ত হয় এবং সিদ্ধান্ত নেয়, কেলিস্বরনের সঙ্গে মিলে তারা সৎ পথে চলবে। তারা নিজেদের সব অর্থ নিয়ে মীরা ও শ্রেয়াকে সঙ্গে নিয়ে গোয়ায় চলে যায়, যেখানে তারা একটি রেস্তোরাঁ এবং একটি বিউটি পার্লার চালু করার পরিকল্পনা করে।
কিন্তু হঠাৎই ডিসিপি চক্রবর্তী গোয়ায় এসে তাদের বাড়িতে পুলিশের দল নিয়ে হাজির হন। শুরুতে সিদ্ধার্থ ও কেলিস মনে করেন, পুলিশ তাদেরই ধরতে এসেছে। কিন্তু তারা হতবাক হয়ে যায়, যখন চক্রবর্তী জানান যে তিনি আসলে সেই দুই নারীকে খুঁজছেন যারা পুলিশ আসার আগেই পালিয়ে গেছে। তখন সিদ্ধার্থ ও কেলিস বুঝতে পারেন, মীরা ও শ্রেয়া আসলে নিজেরাও প্রতারক, এবং তারা প্রেমিকাসেজে তাদের অর্থ আত্মসাৎ করতে এসেছিল।
তদন্তের মাধ্যমে সিদ্ধার্থ ও কেলিস জানতে পারেন, মীরা ও শ্রেয়া এখন দিল্লিতে অবস্থান করছে, নতুন পরিচয়ে আবারও প্রতারণার ছক কষছে। তারা দিল্লিতে পৌঁছে নারীদের খুঁজে বের করে। নারীরা বিস্মিত হয় যে ছেলেরা তাদের খুঁজে পেয়েছে এবং তাদের টাকা ফিরিয়ে দেয়, তবে তাদের ছেড়ে চলে যেতে বলে। তখন সিদ্ধার্থ একটি প্রস্তাব রাখে—তারা চারজনে মিলে সূরজ মেহতা নামে এক ধনী ব্যবসায়ীর কাছ থেকে ₹৮ কোটি (প্রায় ৯.৫ লাখ মার্কিন ডলার) চুরি করবে। এবং যদি নারীরা সত্যি তাদের ভালোবাসে, তবে তারা একসঙ্গে থাকবে; আর যদি না ভালোবাসে, তবে টাকা ভাগ করে প্রত্যেকে নিজের পথে চলে যাবে। নারীরা সম্মতি জানায় এবং নিজেদের নতুন নাম জানায়—মধু ও বর্ষা।
মধু 'ইশিতা' নামে নতুন পরিচয় নিয়ে মেহতার যোগ ব্যায়ামের ক্লাসে তার সঙ্গে বন্ধুত্ব করে, আর বর্ষা তার স্ত্রীর সঙ্গে সখ্যতা গড়ে তোলে। একই সময়ে সিদ্ধার্থ ও কেলিস্বরন তাদের বাড়িতে ঢোকার ব্যবস্থা করে। এই সময় সিদ্ধার্থ জানতে পারে, সূরজ মেহতা একজন মাদক চোরাকারবারি। বাকিরা এ খবর শুনে পিছিয়ে যেতে চায়, কিন্তু সিদ্ধার্থ সবাইকে রাজি করায় এই বলে যে, ডাকাতির পর তারা দেশ ছেড়ে পালিয়ে যাবে।
ডাকাতির দিন বর্ষা মেহতার স্ত্রীকে নিয়ে কেনাকাটা করতে যাবে, আর মধু মেহতার সঙ্গে গেস্ট হাউসে থাকবে। সিদ্ধার্থ একটি বিশেষ অ্যাপের মাধ্যমে হ্যাক করে মেহতার গাড়ি হোটেলের পার্কিং লট থেকে চুরি করে এবং সেই গাড়ি ব্যবহার করে মেহতার বাড়ির ভেতরে ঢুকে পড়ে। তারা একটি ৩ডি-মুদ্রিত আঙুলের ছাপ ব্যবহার করে লকার খুলে টাকা চুরি করে, আর মধু অসুস্থতার ভান করে মেহতার কাছ থেকে সরে যায়। বিমানবন্দরে সন্দেহ এড়াতে তারা স্থলে থাইল্যান্ড যাওয়ার সিদ্ধান্ত নেয়। ডিসিপি চক্রবর্তী দিল্লিতে যান এবং শহর ছেড়ে যাওয়া গাড়ি পরীক্ষা করতে শুরু করেন, কিন্তু সিদ্ধার্থ তাকে চালাকি করে ভিন্ন পথে পাঠিয়ে দেয়।
চেন্নাইতে ফিরে, ডিসিপি চক্রবর্তীকে কেন্দ্রীয় তদন্ত ব্যুরো (CBI) জিজ্ঞাসাবাদ করে—তিনি কেন এতটা ব্যক্তিগতভাবে দুইজন ছোটখাটো প্রতারক নারীর পেছনে সময় নষ্ট করলেন। চক্রবর্তী চুপ থাকেন, তবে তিনি স্মরণ করেন যে একসময় মধুর প্রতারণার শিকার হয়েছিলেন, এবং সেই অভিজ্ঞতাই তাকে এই বিষয়ে ব্যক্তিগতভাবে জড়িয়ে ফেলেছিল। অন্যদিকে, তরুণ প্রেমিক-প্রেমিকারা থাইল্যান্ডের পথে শিবির গেঁড়ে বিশ্রাম নিচ্ছে, আর আভাস দেওয়া হয়—তাদের মধ্যে সত্যিকারের বিশ্বাস এখনও গড়ে ওঠেনি।
"কান্নুম কান্নুম কোল্লাইয়াদিথাল" চলচ্চিত্রের অভিনয়শিল্পীদের তালিকা-
"ভায়াই মূডি পেসাভুম" (২০১৪)–এ দুলকার সালমানের অভিনয়ে মুগ্ধ হয়ে দেশিং পেরিয়াসম্য তাঁর চলচ্চিত্রে সালমানকে প্রধান চরিত্রে নেওয়ার ইচ্ছা প্রকাশ করেন। সালমান পরিচালক রা. কার্তিকের প্রস্তাবিত একটি তামিল চলচ্চিত্রে চুক্তিবদ্ধ হওয়ার আগে এই চলচ্চিত্রে অভিনয়ের সম্মতি দেন। পেরিয়াসম্য জানান যে ছবিটি একটি "রোমান্টিক থ্রিলার" হবে, যেখানে সালমান একজন "হাসিখুশি ও বেপরোয়া" তরুণের চরিত্রে অভিনয় করবেন। প্রথমে ঠিক ছিল যে ২০১৭ সালের জুলাই মাসে চলচ্চিত্রটির শুটিং শুরু হবে, কিন্তু উপযুক্ত নায়িকা খুঁজে পেতে সময় লাগায় কাজটি বিলম্বিত হয়। ২০১৭ সালের সেপ্টেম্বরে ঋতু বর্মা চলচ্চিত্রের মুখ্য নায়িকা চরিত্রে অভিনয়ের জন্য চুক্তিবদ্ধ হন। ছবিটিতে টেলিভিশন সঞ্চালক রক্ষণের চলচ্চিত্রে অভিনয়ে অভিষেক ঘটে। ২০১৭ সালের নভেম্বরে, মণি রত্নমের "থিরুদা থিরুদা" (১৯৯৩) চলচ্চিত্রে এ. আর. রহমানের একটি গান থেকে অনুপ্রেরণা নিয়ে ছবিটির নামকরণ করা হয় ‘কান্নুম কান্নুম কোল্লাইয়াদিথাল’।
দিল্লিতে চলচ্চিত্রটির মুখ্য চিত্রগ্রহণ শুরু হয় ২০১৭ সালের ১৫ নভেম্বর । চিত্রধারণ শুরু হওয়ার তিনদিন পর সালমান শুটিংয়ে যোগ দেন। সেই সময় একটি আনুষ্ঠানিক উদ্বোধনী অনুষ্ঠানেরও আয়োজন করা হয়। দিল্লির ধোঁয়াশার কারণে কিছু সময়ের জন্য
শুটিং ব্যাহত হয়। ডিসেম্বরের শুরুতে গোয়ায় দ্বিতীয় ধাপের চিত্রধারণ হয় ;সমুদ্রসৈকতকে পটভূমি হিসেবে ব্যবহার করা হয়। ২০১৮ সালের জানুয়ারির শেষ দিকে চেন্নাইয়ে তৃতীয় ও চূড়ান্ত ধাপের চিত্রগ্রহণ শুরু হয়। যেটি এক মাসেরও বেশি সময় ধরে চলে। ২০১৮ সালের জুলাইয়ে জানানো হয় যে, ছবিটির চলচ্চিত্রায়ণের কাজ প্রায় শেষে পথে। আর মাত্র পাঁচ দিনের চিত্রগ্রহণ বাকি। 
"কান্নুম কান্নুম কোল্লাইয়াদিথাল: অরিজিনাল মোশন পিকচার্স সাউন্ডট্র্যাক" শিরোনামে চলচ্চিত্রের সুরারোপ, সঞ্চালন এবং পরিচালনা করেছেন মাসালা কফি ও হর্ষবর্ধন রমেশ্বর। 'এন্নাই ভিত্তু' শিরোনামে চলচ্চিত্রের প্রথম গানটি প্রকাশিত হয় ১৪ ফেব্রুয়ারি। ২১ ফেব্রুয়ারি পুরো অ্যালবামটি উন্মোচিত হয় । 
"দ্য টাইমস অব ইন্ডিয়া" পত্রিকার জ্যোতি প্রভাকর ছবিটির সাউন্ডট্র্যাক সম্পর্কে মিশ্র প্রতিক্রিয়া জানান এবং বলেন: “গানগুলো শুরুতে সত্যিই চনমনে ও প্রাণবন্ত শোনায়, কিন্তু যখন আপনি মাসালা কফি রচিত পুরো অ্যালবামটি শুনে শেষ করেন, তখন অতিরিক্ত পারকাশন, একই ধরনের বিট, সুর ও গানের উপস্থাপনার পুনরাবৃত্তি ক্লান্তিকর মনে হতে শুরু করে।” হিসেবে আখ্যায়িত করেছেন। 
"দ্য নিউ ইন্ডিয়ান এক্সপ্রেস" পত্রিকার সুধীর শ্রীনিবাসন বলেন, "চলচ্চিত্রটির সাউন্ডট্র্যাকটি প্যাসেঞ্জার-এর 'লেট হার গো' গানের সঙ্গে "অত্যন্ত কৌশলগতভাবে মিল" রয়েছে। তিনি আরও বলেন, "এই ছবির সংগীত আমি বেশ উপভোগ করেছি।" মর্মে মন্তব্য করেন।
"কান্নুম কান্নুম কোল্লাইয়াদিথাল" চলচ্চিত্রটি ২০২০ সালে ২৮ ফেব্রুয়ারি বিশ্বব্যাপী প্রেক্ষাগৃহ সমূহে বাণিজ্যিক মুক্তি পায়। একই দিনে এর তেলুগু-ডাবিংকৃত সংস্করণ ‘কানুলু কানুলানু দোচায়ান্তে’ শিরোনামে প্রদর্শিত হয়।তামিল নাড়ু, তেলেঙ্গানা ও কেরলের প্রেক্ষাগৃহে মুক্তির প্রথম সপ্তাহান্তে চলচ্চিত্রটি ব্যবসায়িক সাফল্য অর্জন করে। শুধুমাত্র চেন্নাইয়ের ১৯২টি প্রেক্ষাগৃহ থেকে চলচ্চিত্রের আয় ছিল রুপি ( ডলার)। ২০২০ সালের ১৯ মার্চ "সিম্পলি সাউথ"-এ
ভারত ব্যতীত বিশ্বব্যাপী সকল দেশে ডলার মূল্যে দেখার জন্য
উন্মুক্ত ছিল। এটির মাধ্যমে প্রথম বারের মত কোন ভিডিও স্ট্রিমিং মাধ্যমে চলচ্চিত্রটি মুক্তি দেয়া হয়। ২০২০ সালের ২৯ মার্চ তারিখে নেটফ্লিক্স -এ মুক্তি দেয়া হয়। স্টার বিজয় চ্যানেলের কাছে চলচ্চিত্রটির স্যাটেলাইট স্বত্ব বিক্রি করা হয়। ২০২০ সালের ১৪ এপ্রিল তামিল নববর্ষ উৎসবের সন্ধ্যায় চলচ্চিত্রটি দর্শকদের জন্য টেলিভিশনে সম্প্রচার করা হয়।
"কান্নুম কান্নুম কোল্লাইয়াদিথাল" মূলত চলচ্চিত্র সমালোচক ও দর্শকদের কাছ থেকে ইতিবাচক পর্যালোচনা অর্জন করেছিল। 
"দ্য টাইমস অব ইন্ডিয়া" পত্রিকার এম. সুগন্থ চলচ্চিত্রটিকে ৫-এর মধ্যে ৩.৫ তারকা রেটিং দেন এবং বলেন, ""কান্নুম কান্নুম কোল্লাইয়াদিথাল" একটি আকর্ষণীয় রোমান্টিক থ্রিলার, যার কেন্দ্রবিন্দুতে রয়েছে মুগ্ধকর দুই প্রধান চরিত্র এবং দমবন্ধ করা উত্তেজনাপূর্ণ মুহূর্ত। দেশিং পেরিয়াসম্য তাঁর লেখনী ও পরিচালনায় এই ঘরানায় দক্ষতা দেখিয়েছেন।" "দ্য ইন্ডিয়ান এক্সপ্রেস" পত্রিকার "এস.সুবকীর্থনা"ও চলচ্চিত্রটিকে ৫-এর মধ্যে ৩.৫ তারকা রেটিং দেন এবং বলেন: "এই চলচ্চিত্রটি বুদ্ধিদীপ্ত চিত্রনাট্য ও অভিনয়নির্ভর। দুলকার সালমান ও রক্ষণের অংশগুলো ছবির সবচেয়ে হাস্যরসাত্মক ও উপভোগ্য মুহূর্ত সৃষ্টি করেছে।" "দ্য হিন্দু" পত্রিকার প্রদীপ কুমার লিখেছেন, "পরিচালক দেশিং পেরিয়াসম্য এমন একটি চলচ্চিত্র নির্মাণ করেছেন, যেখানে চিত্রনাট্যই প্রধান নায়ক এবং যা দর্শককে একটানা চমকে দিয়ে আনন্দ দেয়।" 
" ডেকান ক্রনিকল" পত্রিকার অনুপমা সুব্রহ্মণ্যম বলেন, "নবাগত পরিচালক দেশিং পেরিয়াসম্যর কান্নুম কান্নুম কোল্লাইয়াদিথাল মূলত একটি রোম-কম এবং আধুনিক অপরাধচিত্রের সংমিশ্রণ, যেখানে কোনো ধরনের কৃত্রিমতা বা অহেতুক বার্তা নেই—ফলে এটি একটি মজাদার অভিজ্ঞতা হয়ে ওঠে।" "ফার্স্টপোস্ট" পত্রিকার শ্রীধর পিল্লাই চলচ্চিত্রটিকে ৫-এর মধ্যে ৩.২৫ তারকা রেটিং দিয়ে লেখেন, "কান্নুম কান্নুম কোল্লাইয়াদিথাল দেখতে একেবারে নতুন লাগে। এটি একদিকে একটি উপভোগ্য রোম-কম, অন্যদিকে একটি উচ্ছ্বাসময় প্রতারণার কাহিনি—সবকিছুই সম্ভব হয়েছে বুদ্ধিদীপ্ত লেখার কারণে।" "sifytechnologies.com" চলচ্চিত্রটিকে ৫-এর মধ্যে ৩.৫ তারকা রেটিং দিয়ে লেখে, "যদিও চলচ্চিত্রটি প্রচলিত দৈর্ঘ্যের চেয়ে কিছুটা দীর্ঘ, তবুও প্রতারণার উপাদানটি দর্শকদের আগ্রহ ধরে রাখে। দেশিং পেরিয়াসম্য একটি উপভোগ্য রোমান্টিক বিনোদনধর্মী চলচ্চিত্র উপহার দিয়েছেন, যাতে পর্যাপ্ত বুদ্ধিদীপ্ত মুহূর্ত রয়েছে যা দর্শকদের শেষ পর্যন্ত আকৃষ্ট করে রাখে।" "দ্য টাইমস অব ইন্ডিয়া" পত্রিকা আরও লিখেছে, "টুইটারে দর্শকদের ইতিবাচক প্রতিক্রিয়া অনুযায়ী দুলকার সালমান ও রিতু বর্মার রোমান্টিক থ্রিলারটি বিশেষজ্ঞদের প্রত্যাশার চেয়েও ভালো সাড়া পেয়েছে।"
"ফার্স্টপোস্ট" পত্রিকার এক সাক্ষাৎকারে দুলকার সালমান বিবৃতি দেন: “দেশিং পেরিয়াসম্য চলচ্চিত্রের পরবর্তী কিস্তি তৈরির পরিকল্পনা করেছিলেন এবং তিনি দলের কাছে এর প্রথম ১৫ মিনিটের কাহিনি বর্ণনা করেছিলেন।”